স্প'ৰ্টছ ডেস্ক - কালি ইংলেণ্ডৰ সমূখত নিৰ্লজ্জ আত্মসমৰ্পন কৰাৰ পিছত এইটো প্ৰায় নিশ্চিত যে স্পীনাৰ ৰবিচন্দ্ৰন অশ্বিন আৰু দীনেশ কাৰ্তিকে দেশৰ হৈ তেওঁলোকৰ জীৱনৰ অন্তিমখন খেল খেলিলে। কোহলি আৰু ৰোহিতে তেওঁলোকৰ নিজৰ ভৱিষ্যতৰ বিষয়ে সিদ্ধান্ত ল'ব। পৰৱৰ্তী টি-২০ বিশ্বকাপ এতিয়াও দুবছৰ বাকী আছে। ইয়াৰ বাবে এটা শক্তিশালী আৰু টি-২০ বিশেষজ্ঞ খেলুৱৈৰে দল গঠন কৰাৰ পৰিকল্পনাৰ বিষয়ে চিন্তা কৰিছে বিচিচিআইয়ে।
উল্লেখ্য যে টি-২০ বিশ্বকাপ ২০২২ ৰ ছেমি ফাইনেলত কালি টীম ইণ্ডিয়া ইংলেণ্ডৰ হাতত ১০ উইকেটত পৰাজিত হয়। ইফালে, অহা ২৪ টা মাহত ভাৰতৰ টি-২০ দলত ব্যাপক পৰিৱৰ্তন হ'ব বুলি জানিব পৰা গৈছে। ৰোহিত শৰ্মা, বিৰাট কোহলী আৰু ৰবিচন্দ্ৰন অশ্বিনৰ দৰে জ্যেষ্ঠ খেলুৱৈসকলক ক্ৰমান্বয়ে ক্ৰিকেটৰ চুটি ফৰ্মেটৰ পৰা অব্যাহতি দিয়া হ'ব। সংবাদ সংস্থা পিটিআইৰ মতে, বৃহস্পতিবাৰে বিচিচিআইৰ সূত্ৰই এই তথ্য প্ৰদান কৰে।
অহা বছৰ ভাৰতত এদিনীয়া বিশ্বকাপ অনুষ্ঠিত হ'ব। ইয়াৰ পূৰ্বে, টীম ইণ্ডিয়াই ২৫ খন এদিনীয়া খেলিব। এনে পৰিস্থিতিত, টি-২০ মেচবোৰ খুব কমকৈ হ'ব। টীম ইণ্ডিয়াৰ এফটিপি কেলেণ্ডাৰ অনুসৰি, দলটোৱে অহা সপ্তাহত নিউজিলেণ্ডৰ বিৰুদ্ধে আৰম্ভ হ'বলগীয়া টি-২০ শৃংখলাটোকে ধৰি মাত্ৰ ১২ খন টি-২০ মেচ খেলিব।
Search for:
পৰ্তুগাল বনাম মৰক্কো । ইংলেণ্ড বনাম ফ্ৰান্স । কোৱাৰ্টাৰ ফাইনেল Preview (২)
